09/11/2022 | Administración LocalMunicipal
Santiago de Compostela
Departamento de Tráfico. Xestión de Multas
Tratamento como residuo sólido urbano dos vehículos e bicicletas en estado de abandono, que se atopan no depósito municipal

Con data 19 de setembro de 2022 o Inspector Principal, Xefe da Policía Local, remite a listaxe de vehículos, que foron presentados pola empresa TUSSA, (Transporte Urbano de Santiago, Sociedade Anónima) encargada dos servizos de ordenación e regulación do aparcamento de vehículos e a retirada e depósito dos mesmos, informando que ningún dos vehículos ten limitación de uso, non existindo impedimento para que os mesmos sexan tratados como residuos sólidos urbanos, por tratarse de vehículos que non foron reclamados polos seus titulares, atopándose en situación de abandono, de conformidade cos artigos 105 e 106 do Real Decreto Lexislativo 6/2015, do 30 de outubro, polo que se aproba o texto refundido da Lei sobre Tráfico, Circulación de Vehículos de motor e Seguridade viaria e á vista do establecido no artigo 20 da Lei 7/2022, do 8 de abril, de residuos e chans contaminados para unha economía circular. En relación cos vehículos que figuran na listaxe, foi intentada a notificación aos seus titulares das circunstancias de abandono do vehículo e as consecuencias legais que diso se derivan, sen éxito. No caso dos dez primeiros vehículos, debido á súa orixe estranxeira, fíxose imposible contactar cos propietarios. Por todo iso e, de conformidade co disposto no artigo 44 da Lei 39/2015, do 1 de outubro, do Procedemento Administrativo das Administracións Públicas procede levar a cabo a notificación mediante anuncio publicado no BOP da Coruña e no taboleiro de anuncios do BOE. Así mesmo, constan no depósito da empresa concesionaria (TUSSA) 53 bicicletas en situación de abandono, de acordo ao previsto no artigo 7 do Real Decreto Lexislativo 6/2015, do 30 de outubro, polo que se aproba o texto refundido da Lei sobre Tráfico, Circulación de Vehículos de motor e Seguridade viaria. Debido á imposibilidade de poder contactar cos propietarios, de conformidade co artigo 615 do Código Civil, e ao grao de deterioración das mesmas, non procede tramitar unha poxa pública, senón que procedería o seu tratamento como residuo sólido urbano. Ao amparo do disposto no artigo 124.4. ñ) da Lei 7/1985, do 2 de abril, Reguladora das Bases do Réxime Local, establécese que o Alcalde é o competente para ditar a resolución que se interesa. Ao mesmo tempo, e de conformidade co artigo 124 da Lei 7/1985, por acordo da Xunta de Goberno local do 24 de xuño de 2019 de delegación de competencias, o Alcalde delega no Concelleiro de Mobilidade e Seguridade Cidadá a firma que se interesa. Tendo en conta as competencias sinaladas na Lei 7/1985, de 2 de abril, reguladora das bases do réxime local, os decretos de Alcaldía de 17 e 21 de xuño de 2019 polos que se nomean as Concellarías delegadas, e os acordos da Xunta de Goberno Local do 24 de xuño de 2019, do 13 de setembro de 2021 e do 13 de abril de 2022 de delegación de competencias, RESOLVO: PRIMEIRO.- Comunicar aos propietarios dos vehículos que a continuación se relacionan, que foron retirados da vía pública pola súa situación de abandono e, que se atopan actualmente no depósito da empresa que na actualidade está a prestar o servizo, Transporte Urbano de Santiago S. A. (TUSSA). SEGUNDO.- Requirir aos titulares dos vehículos que figuran na relación para que, de conformidade co disposto no artigo 106 do Real Decreto Lexislativo 6/2015, do 30 de outubro, polo que se aproba o texto refundido da Lei sobre Tráfico, Circulación de Vehículos de motor e Seguridade viaria, no prazo de 1 MES a contar desde o día seguinte á publicación deste acordo, proceda á súa retirada, previo abono dos gastos que supuxo o seu traslado e depósito, advertíndolle que, de non proceder a súa retira, procederase ao seu traslado ao Centro Autorizado de Tratamento; sen prexuízo de tramitar o correspondente expediente sancionador en aplicación do disposto na Lei 7/2022, do 8 de abril, de residuos e chans contaminados para unha economía circular, que prohibe o abandono de vehículos na vía pública, así como, co disposto na Lei 6/2021, do 17 de febreiro, de residuos e chans contaminados de Galicia. Conceder, á súa vez, o mesmo prazo, de 1 MES, para que os propietarios das bicicletas que se atopan en situación de abandono, procedan á súa retirada, previa especificación das características particulares das mesmas e abono dos gastos que supuxo o seu traslado e depósito, advertindo que, de non proceder a súa retirada, procederase ao seu tratamento como residuo sólido urbano. TERCEIRO.- Autorizar a entrega das 53 bicicletas e dos vehículos que se relacionan nesta resolución, cuxos titulares non se teñan pronunciado no prazo sinalado, á entidade TUSSA, ao obxecto de que se proceda ao seu tratamento como residuo sólido urbano e, leven a cabo as xestións que sexan precisas para tramitar a súa baixa definitiva perante a Xefatura de Tráfico. Proceder á publicación desta resolución no BOP e no taboleiro de anuncios do BOE e notificala ós servizos correspondentes. Relación de vehículos: Relación de bicicletas: Santiago de Compostela, 04 de novembro de 2022. O CONCELLEIRO DELEGADO DE MOBILIDADE, SEGURIDADE CIDADÁ E FESTAS Asdo.: Gonzalo Muíños Sánchez